**Proiect de lege**

**pentru modificarea și completarea Legii nr. 85/2014 privind procedurile de prevenire a insolvenței și de insolvență şi a Ordonanţei de urgenţă a Guvernului nr. 86/2006 privind organizarea activităţii practicienilor în insolvenţă**

**Art. I – Legea nr.85/2014 privind procedurile de prevenire a insolvenței și de insolvență, publicată în Monitorul Oficial al României, Partea I, nr. 466 din 25 iunie 2014, cu modificările și completările ulterioare, se modifică și se completează după cum urmează:**

1. **La articolul 5, punctele 262 și 69 se modifică și vor avea următorul cuprins:**

„262. dificultatea reprezintă starea generată de orice împrejurare care determină o afectare temporară a activității ce dă naștere unei amenințări reale şi grave la adresa capacității viitoare a debitorului de a-şi plăti datoriile la scadență, dacă nu sunt luate măsuri adecvate; debitorul în stare de dificultate este capabil să își execute obligațiile pe măsură ce devin scadente, făcând dovada în acest sens.”

„69. tabelul preliminar de creanțe cuprinde toate creanțele scadente sau nescadente, sub condiție sau în litigiu, născute înainte de data deschiderii procedurii, acceptate de către administratorul judiciar în urma verificării acestora. În tabel vor fi menționate: suma solicitată de către creditor, suma acceptată, înscrisul care constată creanța, rangul de prioritate, iar în situația creanțelor care beneficiază de o cauză de preferință, datele din registrul de publicitate în care este înscrisă cauza de preferință; în situația creditorului aflat în procedura insolvenței se va arăta şi administratorul judiciar/lichidatorul judiciar desemnat. În cazul procedurii simplificate, în acest tabel se vor înregistra şi creanțele născute după deschiderea procedurii și până la momentul intrării în faliment.”

1. **La articolul 5, după punctul 421, se introduce un nou punct, punctul 422, cu următorul cuprins:**

„422. persoana strâns legată de debitor este considerată persoana care, într-o perioadă de 6 luni înaintea deschiderii unei proceduri prevăzute de prezenta lege, a avut cel puțin una dintre următoarele calități:

1. persoană afiliată în sensul art. 7 pct. 26 din Legea nr. 227/2015 privind Codul fiscal, cu modificările şi completările ulterioare;
2. membru al organelor de administrare, de conducere sau de supraveghere ale debitorului;
3. persoana juridică în care directorii, administratorii sau asociații/acționarii debitorului sunt membri în organele de administrare, conducere sau supraveghere;
4. persoane care au acces la informații fără caracter public cu privire la întreprinderea debitorului și care au posibilitatea de a controla operațiunile acestuia, inclusiv în cazul în care sunt într-un raport de muncă cu debitorul, sau care au posibilitatea de a obține beneficii de pe urma situației financiare a debitorului, în calitate de consilieri externi, contabili sau auditori;
5. soțul/soția sau rudele până la gradul al III-lea inclusiv cu persoanele prevăzute la literele a) și b);
6. beneficiarul real al debitorului, în sensul art. 4 din Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.”
7. **La alineatul (2) al articolului 6, după litera d) se introduce o nouă literă, litera e), cu următorul cuprins:**

„e) elemente care să probeze că debitorul nu este în stare de insolvență.”

1. **La alineatul (3) al articolului 151, se modifică litera a) și se introduce o nouă literă, litera a1), cu următorul cuprins:**

„a) verifică și atestă că debitorul se află în stare de dificultateși că nu este în stare de insolvență;”

„a1) analizează înscrisurile din care rezultă creanțele împotriva averii debitorului și întocmește lista creanțelor cu identificarea creditorilor, grupate pe categorii de creanțe și împărțite în: creanțe a căror realizare va fi afectată de acordul de restructurare, cu indicarea gradului de îndestulare a acestora; creanțe neafectate, împreună cu o descriere a motivelor pentru care debitorul propune ca acestea să nu fie afectate de acordul de restructurare; creanțele în litigiu și tratamentul acestora;”

1. **La punctul B al alineatului (1) al articolului 157, punctul ii) al literei b) se modifică şi va avea următorul cuprins:**

„(ii) de cel puțin o categorie de creanțe cu drept de votalta decât o categorie de creanțe care nu ar primi nicio plată în caz de faliment, sub rezerva ca în cazul în care pentru cel puțin o categorie de creanțe, prin acord, s-a prevăzut o reducere a cuantumului și/sau a accesoriilor creanței, votul favorabil aparține cel puțin uneia dintre aceste categorii.”

1. **La alineatul (1) al articolului 19, litera a) se modifică și va avea următorul cuprins:**

„a) întocmește raportul privind starea de dificultate a debitorului;”

1. **La alineatul (1) al articolului 19, după litera a) se introduce o nouă literă, lit. a1), cu următorul cuprins:**

„a1) analizează înscrisurile din care constată creanțele împotriva averii debitorului și întocmește lista creanțelor cu identificarea creditorilor, grupate pe categorii de creanțe şi împărțite în: creanțe a căror realizare va fi afectată de planul de restructurare, cu indicarea gradului de îndestulare a acestora; creanțe neafectate, împreună cu o descriere a motivelor pentru care debitorul propune ca acestea să nu fie afectate de planul de restructurare; creanțele în litigiu și tratamentul acestora;”

1. **La alineatul (1) al articolului 24, prima liniuţă a literei d) se modifică şi va avea următorul cuprins**:

„- creanţe a căror realizare va fi afectată de planul de restructurare, cu indicarea gradului de îndestulare a acestora; o creanță afectată a unui creditor cu mai mulți debitori solidari aflați în procedură de concordat va fi înscrisă în lista creanțelor cu valoarea nominală a creanței deținute, cu indicarea gradului de îndestulare, creditorul având obligația ca, în cazul în care a primit o plată parțială de la un codebitor sau de la un fidejusor, să raporteze orice sumă încasată, în termen de 3 zile de la momentul încasării, lista creanțelor fiind actualizată în mod corespunzător sau, după caz, creanța va fi înscrisă în lista creanțelor numai pentru partea pe care nu a încasat-o încă;”

1. **La punctul B al alineatului (2) al articolului 28, punctul ii) al literei b) se modifică şi va avea următorul cuprins:**

„(ii) de cel puțin o categorie de creanțe cu drept de votalta decât o categorie de creanțe care nu ar primi nicio plată în caz de faliment, sub rezerva ca în cazul în care pentru cel puțin o categorie de creanțe, prin plan, s-a prevăzut o reducere a cuantumului și/sau a accesoriilor creanței, votul favorabil aparține cel puțin uneia dintre aceste categorii**.**”

1. **La alineatul (1) al articolului 34, după litera d) se introduce o nouă literă, litera e), cu următorul cuprins:**

„e) din oficiu sau la cererea oricărei părți interesate, în situația în care planul de restructurare nu a fost depus în termenul prevăzut de art. 24 alin. (1) și nu a fost formulată o cerere de prelungire a perioadei negocierilor, conform art.26 alin.(5), sau aceasta nu a fost aprobată de judecătorul-sindic.”

1. **Alineatul (6) al articolului 39 se modifică și va avea următorul cuprins:**

„(6) În scopul şi în limitele necesare acoperirii cheltuielilor de procedură, oricând pe parcursul procedurii, în lipsă de lichidități în patrimoniul debitorului, administratorul judiciar/lichidatorul judiciar va identifica bunuri valorificabile libere de sarcini, care nu sunt esențiale pentru reorganizare, şi va proceda la valorificarea de urgență, pornind de la valoarea de piață a acestora, sau, în cazuri excepționale, temeinic justificate, la minim valoarea de lichidare, stabilite de un evaluator autorizat. Până la desemnarea comitetului creditorilor decizia de valorificare aparține administratorului judiciar/lichidatorului judiciar. Propunerea de valorificare, inclusă în raportul prevăzut la art. 59 alin. (1), care se depune la dosarul cauzei şi se publică în extras în BPI, poate fi contestată de orice parte interesată în termen de 3 zile de la publicarea extrasului raportului în BPI. După desemnarea comitetului creditorilor, valorificarea se va face cu acordul comitetului, potrivit prevederilor art. 87 alin. (2).”

1. **La articolul 45, după litera f) a alineatului (1), se introduce o nouă literă, litera f1), cu următorul cuprins:**

„f1) desemnarea primului comitet al creditorilor și confirmarea, prin încheiere, a comitetului creditorilor desemnat de adunarea creditorilor.”

1. **Alineatul (8) al articolului 48 se modifică şi va avea următorul cuprins:**

**„**(8) Cererea prevăzută la alin. (7) va fi depusă la dosarul cauzei, inclusiv în format electronic, în termen de 7 zile de la data publicării în BPI a procesului-verbal al adunării creditorilor şi va fi soluționată în camera de consiliu, cu citarea celui care a introdus cererea, a administratorului judiciar/lichidatorului judiciar şi a creditorilor. Citarea părților şi comunicarea actelor către aceștia se fac prin BPI.”

1. **Alineatele (1) şi (4) ale articolului 50, se modifică şi vor avea cu următorul cuprins:**

„(1) Judecătorul-sindic poate desemna, în raport cu numărul creditorilor, un comitet format din 3, 5 sau 7 creditori, dintre cei cu drept de vot, cu creanțele beneficiind de cauze de preferință, creanțele salariale, creanțele bugetare şi chirografare cele mai mari, prin valoare. Dacă, din cauza numărului mic de creditori, judecătorul-sindic nu consideră necesară constituirea unui comitet al creditorilor, atribuţiile comitetului vor fi exercitate de adunarea creditorilor.

(4) În cadrul primei şedinţe a adunării creditorilor, aceştia vor alege un comitet format din 3, 5 sau 7 creditori, dintre primii 20 de creditori cu drept de vot, dintre cei deţinând creanţe ce beneficiază de cauze de preferinţă, creanțe salariale, creanţe bugetare şi creanţe chirografare, cele mai mari în ordinea valorii şi care se oferă voluntar, selecţia fiind efectuată prin întrunirea acestor criterii cumulative pe baza celui mai mare procentaj de vot din valoarea creanțelor prezente. Comitetul astfel desemnat va înlocui comitetul desemnat anterior de judecătorul‑sindic.”

1. **După alineatul (5) al articolului 50, se introduc trei noi alineate, alineatele (51) - (53), cu următorul cuprins:**

„(51)Nu va putea fi desemnat în calitate de membru în comitetul creditorilor mai mult de un creditor care face parte din categoria persoanelor strâns legate de debitorprevăzute la art. 5 pct. 422 lit. a)-c) și f), iar acesta nu va putea deține calitatea de președinte.

(52)Creditorul care face parte din categoria persoanelor strâns legate de debitor prevăzute la art. 5 pct. 422 lit. a)-c) și f) are obligația de a informa administratorul/lichidatorul judiciar în legătură cu raportul său cu debitorul. Administratorul/lichidatorul judiciar verifică încadrarea unui creditor în categoria persoanelor strâns legate cu debitorul prin consultarea registrului comerțului, registrului beneficiarilor reali precum și registrul acționarilor societății debitoare, ținut de aceasta sau de o societate independentă și informează judecătorul-sindic și adunarea creditorilor convocată pentru desemnarea comitetului creditorilor iar, ulterior desemnării, îndată ce constată existența acestui raport al unui membru al comitetului creditorilor cu debitorul.

(53)Dacă în termenul stabilit la art.48 alin. (8), hotărârea adunării creditorilor nu este contestată, judecătorul-sindic, va verifica întrunirea condițiilor legale şi va confirma, prin încheiere, comitetul propus de creditori.”

1. **Alineatele (6) și (7) ale articolului 51 se modifică şi vor avea următorul cuprins:**

„(6) Împotriva acțiunilor, măsurilor şi deciziilor luate de comitetul creditorilor, orice creditor poate formula contestație la judecătorul-sindic, în termen de 7 zile de la publicarea procesului-verbal al comitetului creditorilor în BPI.”

(7)În cazul în care un membru al comitetului creditorilor votează repetat în situație de conflict de interese ori în cazul lipsei repetate nejustificate de la ședințele comitetului creditorilor, precum şi, în cazul în care se constată, ulterior desemnării, că un membru al comitetului creditorilor face parte din categoria persoanelor strâns legate de debitor prevăzute la art. 5 pct. 422 lit. a) - c) și f), la cererea oricărui creditor sau a administratorului judiciar, judecătorul-sindic îl va înlocui pe respectivul membru al comitetului creditorilor, în mod provizoriu, urmând ca adunarea creditorilor să îl confirme pe cel provizoriu sau să aleagă un alt membru, potrivit criteriilor prevăzute la art. 50 [alin (4)](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68003716&d=2025-08-10#p-68003716).”

1. **La alineatul (1) al articolului 58, după litera b) se introduce o nouă literă, litera b1), cu următorul cuprins:**

„b1) evaluarea periodică a menținerii posibilității reale de reorganizare efectivă a activității debitorului ori, după caz, motivele care nu mai permit reorganizarea și, în acest caz, va propune intrarea în faliment;”

1. **Alineatele (2) şi (3) ale articolul 57 se modifică şi vor avea următorul cuprins:**

„(2) În cadrul primei ședințe a adunării creditorilor, creditorii care deţin mai mult de 50% din valoarea totală a creanţelor cu drept de vot pot decide desemnarea unui administrator judiciar, stabilindu-i cu aceeași majoritate şi onorariul. În cazul în care onorariul se va achita din fondul constituit potrivit prevederilor art. 39 alin. (4), acesta va fi stabilit pe baza criteriilor prevăzute în Ordonanța de urgență a Guvernului nr. 86/2006, republicată, cu modificările şi completările ulterioare. Creditorii care dețin mai mult de 50% din valoarea creanțelor cu drept de vot pot decide să confirme administratorul judiciar sau lichidatorul judiciar desemnat provizoriu, stabilindu-i cu aceeași majoritate și onorariul. În această din urmă situaţie nu va mai fi necesară confirmarea judecătorului-sindic. Prima ședință a adunării creditorilor va avea în mod obligatoriu pe ordinea de zi atât confirmarea/desemnarea administratorului judiciar/lichidatorului judiciar, cât şi stabilirea onorariului acestuia.

(3) Creditorul care deține mai mult de 50% din valoarea totală a creanțelor poate să decidă, fără consultarea adunării creditorilor cel mai târziu la data primei ședințe a adunării creditorilor, având ca ordine de zi confirmarea/desemnarea administratorului/lichidatorului judiciar, desemnarea/ confirmarea unui administrator judiciar ori lichidator judiciar în locul administratorului judiciar sau lichidatorului judiciar provizoriu ori să confirme administratorul judiciar provizoriu/lichidatorul judiciar provizoriu şi să îi stabilească onorariul.”

1. **Alineatul (2) al articolul 59 se modifică şi va avea următorul cuprins:**

„(2) Raportul se depune la dosarul cauzei, iar un extras se publică în BPI. Raportul se transmite şi prin **poștă electronică, la cerere, oricărui creditor** la adresa de email indicată administratorului judiciar.

1. **Alineatul (1) al articolului 66 se modifică şi va avea următorul cuprins:**

„(1) Debitorul aflat în stare de insolvență este obligat să adreseze tribunalului o cerere pentru a fi supus dispozițiilor prezentei legi, în termen de maximum 45 de zile de la apariţia stării de insolvenţă. La cererea adresată tribunalului va fi ataşată dovada notificării organului fiscal competent cu privire la intenţia de deschidere a procedurii insolvenţei.”

1. **La articolul 66, după alineatul (1) se introduce un nou alineat, alineatul (11) cu următorul cuprins:**

„(11) Notificarea organului fiscal competent se realizează cu 15 zile înainte depunerea cererii de deschidere a procedurii insolvenței.”

1. **La articolul 67, litera c) a alineatului (1) se modifică şi va avea următorul cuprins:**

„c) lista numelor şi a adreselor creditorilor, oricum ar fi creanţele acestora: certe sau sub condiţie, lichide ori nelichide, scadente sau nescadente, necontestate ori contestate, arătându-se suma, cauza şi drepturile de preferinţă, precizând, dacă este cazul, și care dintre creditori intră în categoria persoanelor strâns legate de debitor. ”

1. **Alineatele (1), (4) și (5) ale articolului 97 se modifică şi vor avea următorul cuprins:**

„(1) Administratorul judiciar/Lichidatorul judiciar, în cazul procedurii simplificate, va întocmi şi va supune judecătorului-sindic, în termenul stabilit de judecătorul-sindic, dar care nu va putea depăși 40 de zile de la data desemnării, un raport asupra cauzelor și împrejurărilor care au dus la apariția insolvenței debitorului, cu menționarea eventualelor indicii sau elemente preliminare privind persoanele cărora le-ar fi imputabilă și cu privire la existența premiselor angajării răspunderii acestora, în condițiile prevederilor [art. 169](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68004432&d=2025-08-12#p-68004432)-[173](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68004458&d=2025-08-12#p-68004458), potrivit analizei sale**.** La cererea motivată a administratorului judiciar sau a lichidatorului judiciar, în cazuri de o complexitate ridicată, termenul poate fi prelungit de către judecătorul-sindic cu o perioadă de maximum 40 de zile.

(4) În cazul în care prin raportul modificat ori completat sau, după caz, menținut se propune intrarea în faliment a debitorului, potrivit [alin. (2)](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68004003&d=2025-07-12#p-68004003), această propunere va fi supusă aprobării adunării generale a creditorilor la prima ședință a acesteia. La ședință va putea participa şi administratorul special, fără drept de vot.

(5) În cazul în care prin raportul modificat ori completat sau, după caz, menținut se propune intrarea în faliment a debitorului, administratorul judiciar va publica un anunț referitor la raport în BPI, cu indicarea datei primei adunări a creditorilor, sau va convoca adunarea creditorilor, dacă raportul va fi depus după data primei adunări. La această adunare va supune votului adunării creditorilor propunerea de intrare în faliment. Creditorii care sunt în același timp persoane care exercită controlul asupra debitorului sau care au avut calitatea de membru al organelor de administrare, conducere sau supraveghere a debitorului într-o perioadă de 6 luni înainte de deschiderea procedurii nu au drept de vot asupra propunerii de intrare în faliment.”

1. **La articolul 97, după alineatul (1) se introduc patru noi alineate, alineatele (11) – (14), cu următorul cuprins:**

„(11) Raportul prevăzut la alin. (1) va conține informații relevante din perspectiva cauzelor și împrejurărilor care au dus la apariția insolvenței debitorului, precum cele referitoare la:

a) asociații / acționarii societății, modificări ale structurii capitalului social în cei 2 ani anteriori deschiderii procedurii, descrierea modificărilor actului constitutiv, modificări ale componenței organelor de conducere şi administrare;

b) operațiuni de diminuare sau de majorare a patrimoniului efectuate în cei 2 ani anteriori deschiderii procedurii;

c) acte juridice încheiate persoanele strâns legate cu debitorul;

d) măsurile întreprinse de organele statutare ale societății în vederea prevenirii stării de insolvență/a falimentului și pentru acoperirea pasivului societății, inclusiv cele aplicate potrivit art. 73 alin. (11) din Legea societăților nr. 31/1990, republicată, cu modificările şi completările ulterioare.

(12) Administratorul judiciar va asigura posibilitatea consultării raportului prevăzut la [alin. (1)](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68004002&d=2025-07-12#p-68004002) la sediul său, pe cheltuiala solicitantului. Un anunț referitor la raport se publică în BPI iar o copie de pe raport se depune la grefa tribunalului și va fi comunicată debitorului. Raportul se transmite și prin poștă electronică organului fiscal competent precum şi, la cerere, oricărui creditor la adresa de e-mail indicată administratorului judiciar.

(13) În termen de 30 zile de la publicarea în BPI a anunțului, oricare dintre creditori, precum și debitorul pot formula obiecțiuni atât cu privire la conținutul raportului, cât și cu privire la concluziile exprimate de administratorul judiciar. Judecătorul-sindic va înainta obiecțiunile, în termen de 5 zile de la înregistrarea acestora administratorului judiciar în vederea exprimării unui punct de vedere fundamentat și le va soluționa în camera de consiliu, cu citarea creditorilor, a administratorului judiciar și a administratorului special.

(14) Dispozițiile alin. (13) se aplică în mod corespunzător raportului modificat ori completat sau, după caz, menținut. ”

1. **La articolul 97, după alineatul (3) se introduce un alineat nou, alineatul (31), cu următorul cuprins:**

„(31) Menținerea posibilității reale de reorganizare efectivă este evaluată periodic de către administratorul judiciar, la un interval de maximum 6 luni de la data depunerii raportului prevăzut la alin. (1). Prevederile alin. (11), (4) şi (5) se aplică în mod corespunzător şi raportului în care, față de concluziile evaluării periodice, se propune intrarea în faliment. Evaluarea menținerii posibilității reale de reorganizare efectivă se poate realiza și în cadrul unui alt raport ce trebuie depus de administratorul judiciar, dacă termenul de depunere al acestuia este, potrivit legii, la o dată anterioară sau ulterioară ce nu poate depăși 15 zile de la data la care ar trebui prezentată evaluarea”

1. **Alineatul (6) al articolului 97 se abrogă.**
2. **După articolul 97, se introduce un nou articol, articolul 971, cu următorul cuprins:**

„Art. 971 - În cazul în care în raportul prevăzut la art. 97 se identifică indicii sau elemente preliminare că unui membru al organelor de administrare sau conducere ale debitorului ori unui asociat/acționar care exercită controlul asupra deciziilor financiare sau operaționale ale debitorului i-ar fi imputabilă apariția stării de insolvență acesta nu poate avea calitatea de administrator special în procedura insolvenței debitorului. În cazul în care a fost numit administrator special, acesta va fi înlocuit, în condițiile legii.”

1. **Alineatul (2) al articolului 98 se modifică și va avea următorul cuprins.**

„(2) Adunarea creditorilor va aproba propunerea administratorului judiciar, prevăzută la art. 97 alin. (2), prin votul titularilor a cel puțin două treimi din creanțele prezente la vot. Indiferent de rezultatul votului, propunerea nu va fi aprobată în cazul în care unul sau mai mulți creditori, deținând împreună peste 20% din creanțele cuprinse în tabelul preliminar de creanțe, cu excepția creditorilor care nu au drept de vot asupra propunerii de intrare în faliment potrivit art. 97 alin. (5), își anunță intenția de a depune, în termenul legal, un plan de reorganizare a debitorului.”

1. **Alineatul (1) al articolului 102 se modifică și va avea următorul cuprins.**

„(1) Cu excepția salariaților ale căror creanțe vor fi înregistrate de administratorul judiciar conform evidențelor contabile, toți ceilalți creditori, ale căror creanțe sunt anterioare datei de deschidere a procedurii, vor depune cererea de admitere a creanțelor în termenul fixat în hotărârea de deschidere a procedurii.Cererile de admitere a creanțelor vor fi înregistrate într-un registru, care se va păstra la grefa tribunalului. Sunt creanțe anterioare şi creanțele bugetare stabilite printr-o decizie de impunere întocmită ulterior deschiderii procedurii, dar care are ca obiect activitatea anterioară a debitorului.”

1. **La articolul 102, după alineatul (1) se introduce un alineat nou, alin. (11), cu următorul cuprins:**

„(11) În termen de 60 de zile de la data publicării în BPI a notificării privind deschiderea procedurii, organele de inspecție fiscală vor efectua inspecția fiscală pe baza analizei de risc, potrivit prevederilor Legii nr. 207/2015 privind Codul de procedură fiscală, cu modificările și completările ulterioare. La cererea organelor de inspecție fiscală, judecătorul-sindic poate acorda o singură dată o prelungire a termenului de maximum 60 de zile, pentru motive temeinic justificate. Creditorii bugetari vor înregistra cererea de admitere a creanței conform evidenței proprii, în termenul prevăzut la art. 100 lit. b), dacă este cazul, urmând ca, în termen de 5 zile de la expirarea termenului prevăzut de lege sau al celui acordat de judecătorul sindic în acest sens, să se înregistreze fie un supliment al cererii de admitere a creanței inițiale, fie cererea de admitere a creanței, în cazul în care, la data deschiderii procedurii, debitorul nu figura cu obligații bugetare restante.”

1. **Alineatul (2) al articolului 110 se modifică şi va avea următorul cuprins:**

„(2) La creanțele care beneficiază de o cauză de preferință se vor arăta titlul din care izvorăște dreptul de preferință, rangul şi datele din registrul de publicitate în care este înscrisă cauza de preferință, și, dacă e cazul, motivele pentru care creanțele au fost trecute parțial în tabel sau au fost înlăturate.”

1. **La alineatul (4) al articolului 133, litera e) se modifică și vor avea următorul cuprins:**

„e) modalitatea de achitare a creanțelor curente. Dacă plata creanțelor curente nu este efectuată în ordinea scadenței, debitorul va justifica prioritizarea anumitor creanțe curente, cu respectarea principiului maximizării averii prevăzut la art. 4 pct. 1.”

1. **La alineatul (5) al articolului 133, litera E se modifică și va avea următorul cuprins:**

„E. lichidarea tuturor sau a unora dintre bunurile averii debitorului, separat ori în bloc, libere de orice sarcini, sau darea în plată a acestora către creditorii debitorului, în contul creanțelor pe care aceștia le au față de averea debitorului. Darea în plată a bunurilor debitorului către creditorii săi va putea fi efectuată doar cu condiția prealabilă a acordului scris al acestora cu privire la această modalitate de stingere a creanței lor. Prevederile art. 1541 se aplică în mod corespunzător vânzării bunurilor ca ansamblu independent către o persoană strâns legată de debitor.”

1. **Alineatul (1) al articolului 137 se modifică şi va avea următorul cuprins:**

„(1) Administratorul judiciar va publica în termen de 5 zile de la expirarea termenului pentru depunerea planului un anunț referitor la acesta în BPI, cu indicarea celui care l-a propus, a datei când se va vota cu privire la plan în adunarea creditorilor, precum şi a faptului că este permisă votarea prin corespondență. La cerere, planul se transmite prin poștă electronică oricărui creditor la adresa de e-mail indicată administratorului judiciar.”

1. **Alineatele (1) și (2) ale articolului 144 se modifică şi vor avea următorul cuprins:**

„(1) Debitorul, prin administratorul special, sau, după caz, administratorul judiciar prezintă trimestrial rapoarte comitetului creditorilor asupra situației financiare a averii debitorului, precum și faptul că, prin derularea acestuia, se menține viabilitatea afacerii. Ulterior prezentării către comitetul creditorilor, rapoartele vor fi înregistrate la grefa tribunalului, iar debitorul sau, după caz, administratorul judiciar va notifica aceasta tuturor creditorilor, în vederea consultării rapoartelor.

(2) Administratorul judiciar va prezenta și situația cheltuielilor efectuate pentru bunul mers al activității, în vederea recuperării acestora, care va fi avizată de comitetul creditorilor. De asemenea, va prezenta și concluziile sale privind modul de derulare a planului, precizând dacă debitorul se conformează acestuia și/sau se acumulează noi datorii.”

1. **La articolul 144, după alineatul (2) se introduce un alineat nou, alin. (21), cu următorul cuprins:**

„(21) În funcție de concluziile raportului prevăzut la alin. (1) sau, după caz, alin. (2), administratorul judiciar poate solicita intrarea în faliment, potrivit alin. (1).

1. **La alineatul (1) al articolul 145, litera D se modifică și va avea următorul cuprins:**

„D. a fost aprobat raportul administratorului judiciar prin care se propune, după caz, intrarea debitorului în faliment, potrivit art. 92 alin. (5) sau art. 97 alin. **(31) şi alin.** (5);”

1. **După articolului 154, se introduce un nou articol, art. 1541, care va avea următorul cuprins:**

„Art. 1541 - (1) Vânzarea bunurilor ca ansamblu independent se poate realiza către o persoană strâns legată de debitor cu respectarea cel puțin a următoarelor cerințe:

1. să fie deschisă, competitivă, transparentă și să întrunească condițiile pieței;
2. persoana strâns legată de debitor să precizeze în ofertă că este persoană strâns legată de debitor, arătând și elementele de legătură cu acesta, potrivit art. 5 pct. 422 lit. a) - f);
3. persoanele care nu sunt strâns legate de debitor au un termen rezonabil pentru a depune oferte, dar nu mai mult de 10 zile;
4. informația prevăzută la litera b) să fie adusă la cunoștința comitetului creditorilor și a celorlalți ofertanți participanți la procedura de valorificare;
5. raport de evaluare a bunurilor ca ansamblu independent realizat de un evaluator autorizat independent; în cazul în care s-a realizat deja o evaluare ca ansamblu independent, această cerință este considerată îndeplinită;

(2) Lichidatorul judiciar întocmește un raport referitor la procedura de vânzare prin care se justifică faptul că:

1. vânzarea a fost realizată în mod competitiv, transparent astfel cum rezultă din evidența persoanelor contactate și a ofertelor primite, întocmită de lichidator și că vânzarea întrunește condițiile pieței;
2. oferta considerată câștigătoare este cea mai bună ofertă depusă; în selectarea ofertei câștigătoare au fost luate în considerare și ofertele aparținând unor persoane care nu sunt strâns legate de debitor;
3. oferta asigură creditorilor un tratament corect şi echitabil în sensul că aceștia nu primesc mai puțin decât suma evaluată în simularea distribuirilor de care ar beneficia în cazul următoarei alternative optime, prețul propus fiind cel puțin egal sau mai avantajos decât cel estimat în cazul unei valorificări a activelor în următoarea alternativă optimă;
4. oferta asigură respectarea drepturilor salariaților.

(3) În cazul vânzării bunurilor ca ansamblu independent către o persoană strâns legată de debitor, lichidatorul judiciar depune la instanță un raport în care descrie procedura de vânzare și anexează oferta considerată câștigătoare. Un anunț privind depunerea raportului se publică în BPI iar lichidatorul judiciar comunică raportul comitetului creditorilor. În termen de 15 zile de la publicarea anunțului în BPI, creditorii pot formula obiecțiuni pe care judecătorul-sindic le soluționează deodată, printr-o singură sentință, în camera de consiliu, cu citarea creditorilor care le-au formulat, a comitetului creditorilor, a lichidatorului judiciar și, după caz, a administratorului special.

(4) Judecătorul-sindic autorizează vânzarea în bloc a bunurilor ca ansamblu independent către o persoană strâns legată de debitor în cazul în care constată că procedura de selecție s-a derulat cu îndeplinirea condițiilor prevăzute la alin. (1) și (2). În caz contrar, judecătorul-sindic respinge cererea de autorizare.”

1. **Alineatul (2) al articolului 156 se modifică și va avea următorul cuprins:**

„(2) În cazul vânzării bunurilor prin licitație publică, aceasta se va putea efectua și potrivit [Codului de procedură civilă](https://lege5.ro/App/Document/gmzdmobzgq/codul-de-procedura-civila-din-2010?d=2025-07-28). În cazul în care adunarea creditorilor nu aprobă un regulament de vânzare, potrivit art. 154 [alin. (2)](https://lege5.ro/App/Document/gm4tsobzga/legea-nr-85-2014-privind-procedurile-de-prevenire-a-insolventei-si-de-insolventa?pid=68004357&d=2025-07-28#p-68004357), sau în ipoteza în care, deși a fost aprobat un regulament de vânzare, bunurile nu au fost valorificate într-un termen rezonabil, dar nu mai mare de **12 luni**, la cererea lichidatorului judiciar, aprobată de judecătorul-sindic, vânzarea bunurilor se va efectua prin licitație publică, potrivit [Codului de procedură civilă](https://lege5.ro/App/Document/gmzdmobzgq/codul-de-procedura-civila-din-2010?d=2025-07-28).”

1. **Alineatul (1) al articolului 169 se modifică şi va avea următorul cuprins:**

„(1) La cererea administratorului judiciar sau a lichidatorului judiciar, judecătorul-sindic poate dispune ca o parte sau întregul pasiv al debitorului, persoană juridică, ajuns în stare de insolvență, fără să depășească prejudiciul aflat în legătură de cauzalitate cu fapta respectivă, să fie suportată de membrii organelor de administrare şi conducere şi/sau supraveghere din cadrul societății, de către orice persoană fizică sau juridică care exercită controlul asupra deciziilor financiare sau operaționale ale debitorului, indiferent de calitatea formală deținută, precum și de orice alte persoane care au contribuit la starea de insolvență a debitorului, prin una dintre următoarele fapte:”

1. **La alineatul (1) al articolului 169, litera d) se modifică şi va avea următorul cuprins:**

„d) au ținut o contabilitate fictivă, au făcut să dispară unele documente contabile sau nu au ținut contabilitatea în conformitate cu legea. În cazul nepredării documentelor contabile către administratorul judiciar sau lichidatorul judiciar, atât culpa, cât şi legătura de cauzalitate între faptă și prejudiciu se prezumă. Prezumția este relativă. În cazul nedepunerii culpabile a situațiilor financiare și/sau a neîndeplinirii culpabile a obligațiilor de depunere a declarațiilor fiscale, anterior deschiderii procedurii, se prezumă pana la proba contrară, că nu a fost ținută contabilitatea în conformitate cu legea;”

1. **La alineatul (1) al articolului 169, după litera e) se introduce o nouă literă, lit. e1), cu următorul cuprins:**

„(e1) transferarea activelor sau a unei părți semnificative din întreprinderea debitorului aflat în dificultate financiară către o persoană strâns legată de debitor, cu nerespectarea obligațiilor prevăzute la art. 73 alin. (21) din Legea societăților nr. 31/1990, republicată, cu modificările şi completările ulterioare, și cu intenția de a continua activitatea prin intermediul acestei noi entități și de a sustrage activele de la urmărirea creditorilor debitorului.”

1. **Alineatele (2), (7) şi (10) ale articolului 169 se modifică şi vor avea următorul cuprins:**

„(2) Administratorul judiciar ori, după caz, lichidatorul judiciar, ori de câte ori identifică persoanele culpabile de starea de insolvență a debitorului, va promova acțiunea în antrenarea răspunderii patrimoniale. De asemenea, poate introduce această acțiune și orice creditor interesat.”

„(7) În cazul în care s-a pronunțat o hotărâre de respingere a acțiunii în antrenarea răspunderii patrimoniale, administratorul judiciar/lichidatorul judiciar care nu intenționează să formuleze apel va notifica în acest sens creditorii. Împotriva acestei hotărâri, calea de atac poate fi exercitată de către orice creditor interesat.”

„(10) Persoana împotriva căreia s-a pronunțat o hotărâre definitivă de atragere a răspunderii nu mai poate:

a) să fie desemnată administrator sau, dacă este administrator în alte societăți, va fi decăzută din acest drept timp de 10 ani de la data rămânerii definitive a hotărârii;

b) să fondeze societăți sau să dobândească o participație de control într-o nouă societate pentru o perioadă de 5 ani.”

1. **Alineatul (1) al articolului 172 se modifică și va avea următorul cuprins:**

„(1) Odată cu cererea formulată potrivit prevederilor art. 169 alin. (1) sau ale alin. (2), administratorul judiciar sau lichidatorul judiciar ori, după caz, creditorul care a formulat cererea, va putea cere judecătorului-sindic să instituie măsuri asigurătorii asupra bunurilor din averea persoanelor urmărite potrivit prevederilor art. 169. Fixarea unei cauţiuni de până la 10% din valoarea pretenţiilor este obligatorie.”

1. **La articolul 175, după alineatul (1) se introduc două noi alineate, alin. (11) şi (12), cu următorul cuprins:**

„(11) Prin excepție de la prevederile alin.(1), o procedură de reorganizare prin continuarea activității sau de lichidare pe bază de plan va putea fi închisă în baza raportului administratorului judiciar care constată îndeplinirea tuturor obligațiilor de plată asumate prin planul confirmat, chiar dacă există una sau mai multe creanțe curente a căror existență şi întindere nu au fost încă stabilite printr-un titlu executoriu sau nu au fost recunoscute de administratorul judiciar, potrivit art. 75 alin. (3), dacă cuantumul cumulat al acestora nu este de natură a determina o stare de dificultate financiară sau de a genera iminența insolvenței ori de a afecta viabilitatea întreprinderii debitorului şi continuarea activității acestuia cu îndeplinirea obligațiilor, în condițiile legii.

(12) In cazul în care judecătorul-sindic pronunță închiderea procedurii insolvenței, potrivit alin. (11), prin aceeași sentință trimite dosarul asociat/dosarele asociate având ca obiect contestația la măsura administratorului judiciar privind creanța/creanțele curente instanței competente potrivit dreptului comun, pentru determinarea existenței și a cuantumului creanței. Executarea silită împotriva debitorului față de care s-a închis procedura insolvenței, potrivit alin. (11), se efectuează de către executorul judecătoresc, potrivit dreptului comun.”

**Art. II.** (1) Desemnarea aleatorie a administratorului judiciar/lichidatorului judiciar de către judecătorul-sindic, potrivit legii, se va realiza în sistem informatizat, prin intermediul unei platforme dezvoltate de Uniunea Națională a Practicienilor în Insolvență din România și operaționalizate până la data de 01 iunie 2026.

(2) Criteriile pe baza cărora se va face desemnarea și care vor fundamenta specificațiile tehnice ale platformei informatice, se aprobă prin ordin al ministrului justiției.

**Art. III – Ordonanța de urgență a Guvernului nr.86/2006 privind organizarea activității practicienilor de insolvență, republicată în Monitorul Oficial al României, Partea I, nr.724 din 13 octombrie 2011, cu modificările și completările ulterioare, se modifică și se completează după cum urmează:**

**1. Alineatul (1) și preambulul alineatului (2) ale articolului 38 se modifică și vor avea următorul cuprins:**

„(1) Practicienii în insolvență au dreptul la onorarii pentru activitatea desfășurată, astfel:

a) în procedura acordului de restructurare, un onorariu fix pe perioada prealabilă confirmării acordului de restructurare și un onorariu fix pe perioada monitorizării implementării acordului de restructurare, care nu poate depăși 30% din onorariul fix stabilit pentru perioada prealabilă confirmării;

b) în procedura concordatului preventiv, un onorariu fix de la data deschiderii procedurii până la omologarea planului de restructurare, dar nu mai mult de 12 luni de la data deschiderii procedurii și un onorariu fix pe perioada monitorizării implementării acestuia, care nu poate depăși 30% din onorariul fix stabilit pentru perioada anterioară omologării.

c) în procedura insolvenței, un onorariu fix în primele 12 luni, care se reduce la jumătate în următorul an.

(2) La stabilirea nivelului onorariului fix se vor avea în vedere următoarele tipuri de factori care reflectă gradul de complexitate a activității depuse:”

**2. După alineatul (1) al articolului 38, se introduc două noi alineate, alineatele (11) – (12), cu următorul cuprins:**

„(11) În procedurile de prevenire a insolvenței și în procedura de reorganizare judiciară, practicianul în insolvență poate beneficia, în condițiile legii, de un onorariu de succes pentru reușita restructurării/reorganizării debitorului şi reinserţia acestuia în activitatea de afaceri

al cărui cuantum nu poate depăși 10% din sumele achitate creditorilor prin acordul/planul de restructurare/planul de reorganizare. Jumătate din cuantumul onorariului de succes aprobat poate fi încasat și în cursul executării planului, dacă adunarea creditorilor decid astfel, urmând ca diferența sa fie încasată la închiderea cu succes a procedurii.

(12) În cazul falimentului, practicianul în insolvență poate beneficia și de un onorariu de succes care nu poate depăși un procent de 10% din suma rezultată din recuperarea creanțelor în primii doi ani, iar ulterior, doar de un onorariu de succes care nu poate depăși un procent de 5% din suma rezultată din recuperarea creanțelor.”

**3. După alineatul (2) al articolului 38, se introduce un nou alineat, alineatul (21), cu următorul cuprins:**

„(21) Nu se va putea calcula și solicita onorariu de succes în cazul recuperării creanțelor prin dare în plată, compensare, soluționarea deconturilor de TVA cu opțiune de rambursare, soluționare a cererilor de ajustare a bazei impozabile de TVA și nici în cazul stingerii creanțelor într-o modalitate ce nu implică demersuri procedurale din partea practicianului în insolvență.”